**ԳԻՏԱԿԱՆ ԺՈՂՈՎԱԾՈՒՆԵՐԻ ՄԱՍԻՆ**

1․ Ժողովածուներում տպագրված գիտական հոդվածներն ընդունելի են որպես ատենախոսության հիմնական արդյունքներն ու դրույթներն արտացոլող տպագիր աշխատանքներ, եթե այդ ժողովածուները բավարարում են հետևյալ պահանջներին.

* հրատարակված են ՀՀ ԳԱԱ-ի կամ այլ գիտական կազմակերպության, պետական կամ հավատարմագրված բարձրագույն ուսումնական հաստատության գիտական խորհրդի որոշմամբ,
* ունեն գիտական որոշակի բնագավառներին համապատասխան մասնագիտական ուղղվածություն,
* ունեն խմբագրական խորհուրդ, որի կազմում ընդգրկված են համապատասխան բնագավառների գիտության դոկտորներ,
* տպագրված նյութերը գրախոսված են կամ երաշխավորված խմբագրական խորհրդի անդամների կողմից,
* հրատարակվում են 100-ից ոչ պակաս տպաքանակով,
* առաքվում են Հայաստանի ազգային գրադարան, մասնագիտական և գիտական գրադարաններին:

2. Միջազգային գիտաժողովների ժողովածուներում տպագրված հոդվածներն ընդունելի են դոկտորական ատենախոսությունների, իսկ գիտաժողովների (կոնֆերանսների) նյութերն ընդգրկող ժողովածուներում տպագրված հոդվածները` թեկնածուական ատենախոսությունների պաշտպանության ժամանակ, եթե ժողովածուները բավարարում են վերը նշված պայմաններին և ունեն ԲՈՀ-ի համաձայնությունը:

3. Վերը նշված ցուցակում ընդգրկված ամսագրերը, ինչպես նաև գիտական հոդվածների և գիտաժողովների նյութերի ժողովածուները պարտադիր պետք է ուղարկվեն ՀՀ ԲՈՀ:

4. Ամսագրերի ցուցակը, ինչպես նաև ժողովածուները պարբերաբար վերանայվելու են: Փոփոխությունները կտեղադրվեն ՀՀ ԲՈՀ-ի պաշտոնական կայքում: